Lepus (Stärebild)

Den Hues (Latäin: Lepus) ass e Stärebild an der Géigend vum Himmelsequator.

 Beschreiwung 
De Lepus ass südlech vum opfällegen Orion ze fannen. Vu Mëtteleuropa aus steet d'Stärebild am Wanter déif iwwer dem Südhimmel.

Zwéi vu senge Stäre si méi hell wéi déi 3. Gréissteklass.

Am Lepus fanne mer de Kugelstärekoup M79

 Geschicht 

De Lepus gehéiert zu de klasseschen 48 Stärebiller vun der anticker Astronomie, déi schonn dem Ptolemäus bekannt waren.

 Himmelsobjeten 
 Stären 

 B F Nimm o. aner Bezeechnungen Gréisst Lj Spektralklass α 11 Arneb, Arnab 2,58m 1200 F0 Ib β 9 Nihal, Nibal 2,81m 159 G4 II μ 5  3,0 bis 3,4m 200 B9 III ε 2  3,19m 150 K5 III ζ 14  3,55m 80 A3 V γ 13  3,59m 26 F6 + G5 η 16  3,71m 70 F0 Iv δ 15  3,76m 150 G8 III λ  4,29m κ   4,36m 250 B8 + F1 ι  4,45m θ  4,67m  17  4,92m  19  5,28m ν   5,25m   R, Karmesinstärn, Purpurstär vum Hind 5,5 bis 11,7m  10  5,53m  1  5,74m  12  5,88m  Gliese 229 8,14m  

Den α Leporis ass ronn 200 Liichtjoer vun eis ewech. De Stär gehéiert zu der Spektralklass F0 Ib. Et handelt sech ëm e Stär, mat der 10facher Mass an dem 75fachen Duerchmiesser an der 13.000 facher Liichtkraaft vun eiser Sonn.
Den Numm „Arneb“ ass arabesch a leet sech of vun „al arnah“ fir „Hues“.

De β Leporis ass 159 Liichtjoer vun eis ewech. Et ass e Risestär an e liicht giel. Seng Spektralklass ass G4 II.
Den Numm „Nihal“ ass arabesch a bedeit souvill wéi „Kaméiler, déi hiren Duuscht läschen“.

De Stär Gliese 229 läit op enger Distanz vun 19 Liichtjoer, an ass ee vun de Nopere vun eiser Sonn. Et handelt sech ëm e rouden Zwergstär mat der Spektralklass M1 V. Am Joer 1998 gouf e Beleetstär, e Brongen Zwerg mat der 20 bis 50facher Mass vum Planéit Jupiter nogewisen.

 Duebelstären 

 System Gréissten Ofstand γ  3,6/6,2m 97" κ Lep  4,4/7,3m 2,6"

Den γ Leporis ass en Duebelstäresystem op enger Distanz vun nëmme 26 Liichtjoer. Déi zwou Komponente kënne scho mat engem klengen Teleskop gedeelt ginn.

 Verännerlech Stären 

 Stär Gréisst Period Typ μ Lep 3,0m bis 3,4m zirka 2 Deeg  hallefreegelméisseg Verännerlechen  RX Lep 5,0 bis 7,0m onreegelméisseg  onreegelméisseg Verännerlechen R  5,5 bis 11,7m 430 Deeg  Mira-Stär 

Op enger Distanz vun 200 Liichtjoer steet den μ Leporis. Et ass en hallefreegelméisseg verännerleche Stär, deem seng Hellegkeet mat enger Period vu ronn 2 Deeg ëm 0,2 Gréissteklasse variéiert.

Den RX Leporis steet 500 Liichtjoer vun eis ewech an ännert seng Hellegkeet ouni eng erkennbar Period.

Den R Leporis steet op enger Distanz vun 3000 Liichtjoer. Et ass en extreem liichtkräftege Stär vum Typ Mira, dee seng Hellegkeet wärend engem Zäitraum vu ronn 430 Deeg staark verännert. Hie gehéiert zu der Spektralklass C6 II an ass ee vun de roudelzegen Objeten um Nuetshimmel. Heiansdo gëtt hien och „Karmesinstär“ oder „dem Hind säi Purpurstär“ genannt, no dem britteschen Astronom John Russell Hind, dee seng Verännerlechkeet beschriwwen huet.

 Messier- an NGC-Objeten 

 Messier (M) NGC aner Gréisst Typ Numm 79  1904  8m Kugelstärekoup 

Am Stärebild Lepus ass och de Kugelstärekoup M 79, dee ronn 40.000 Liichtjoer vun eisem Sonnesystem ewech läit.

 Kuckt och 

 Um Spaweck 

Kategorie:Stärebiller